

 LĒMUMS

Ādažos, Ādažu novadā

2025. gada 27. martā **Nr.** **102**

**Par kultūras projektu** ““Labdien!”- video sarunas Ādažu novadā Latvijai”

Ādažu novada pašvaldības dome izskatīja (*vārds, uzvārds*) (*personas kods, adrese* (turpmāk – Iesniedzējs)) 2025. gada 24. februāra iesniegumu (reģ. Nr. ĀNP/1-11-1/25/1272) par projekta ““Labdien!”- video sarunas Ādažu novadā Latvijai”(turpmāk– Projekts) pieteikumu finansējuma saņemšanai pašvaldības 2023. gada 24. maija nolikuma Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – Nolikums) noteiktajā kārtībā.

Projekta mērķis ir kultūrvēsturiskā mantojuma saglabāšana, veicinot izpratni par Ādažu novada vērtībām, veicot novada ļaužu dzīves stāstu dokumentēšanu un filmēšanu video sarunu veidā. Projekta mērķauditorija ir skolēni Ādažu novadā un ārpus tā, kā arī jebkurš interesents un vēstures speciālists. Vispārējais materiāls tiks publicēts *YouTube* kanālā un pieejams ikvienam. Materiāli ir paredzēti uzglabāšanai Latvijas Valsts kinofotofonodokumentu arhīvā, ”Redzi, dzirdi Latvija” interneta saitē un Latvijas Nacionālās bibliotēkas resursos.

Projekta īstenošanas laiks ir līdz 2025. gada 11. novembrim.

Projekta laikā tiks veidotas desmit 2-3 stundu garas video sarunas ar Ādažu novada dzimtām, interesantām personībām, kuru darbība ir bijusi svarīga dažādās nozarēs un kas atspoguļo laikmeta iezīmes.

Kopējais finansējums ir 3700*euro*:

|  |  |  |  |  |
| --- | --- | --- | --- | --- |
| Nr.p.k. | Izdevumu pozīcija | Pašvaldības finansējums (*euro*) | Citu avotu finansējums (*euro*) | Kopējās izmaksas (*euro*) |
| 1. | Cietais disks (HD) materiālu uzglabāšanai un prezentēšanai pasākumos projekta laikā, video tehniskais aprīkojums | 1000 |  | 1000 |
| 2. | Projekta koncepcijas izstrāde un tehniskais nodrošinājums projekta laikā |  | 1000 | 1000 |
| 3. | Gatavā materiāla apstrāde un sagatavošana pārraidīšanai (materiāla noformēšana, subtitri, video materiāla sagatavošana) – ekspertu piesaiste |  | 1000 | 1000 |
| 4. | Transporta pakalpojumi |  | 200 | 200 |
| 5. | Atklāšanas pasākuma nodrošināšana |  | 300 | 300 |
| 6. | Datora programatūras licences iegāde |  | 200 | 200 |
| KOPĀ (t.sk., nodokļi) | 1000 | 2700 | 3700 |

Ādažu novada kultūras centrs veica Projekta atbilstības izvērtēšanu Nolikumā noteiktajā kārtībā, un secināja, ka Projekts ir ieguvis 21 punktus (no 27), kā arī, ka tā norises un izdevumi atbilst Projekta mērķim.

Projekts atbilst Ādažu novada Attīstības programmas (2021.-2027.) vidējā termiņa prioritātei “VTP11: Ādažu novada kultūrvides attīstība” (uzdevumi “U11.3.3: Prezentēt iegūtos rezultātu, veidojot ekspozīcijas un tematiskās izstādes muzejiskajās iestādēs, vadot ekskursijas un organizējot pasākumus, kā arī veidojot dažāda rakstura publikācijas”, “U11.3.6: Atbalstīt kultūrvēsturisku vērtību saglabāšanu, veidot mūsdienīgu tūrisma piedāvājumu, balstoties uz senām tradīcijām”).

Pamatojoties uz Pašvaldību likuma 5. panta pirmo daļu, Nolikuma 67. punktu, kā arī domes Izglītības, kultūras, sporta un sociālās komitejas 05.03.2025. atzinumu, Ādažu novada pašvaldības dome

**NOLEMJ:**

1. Atbalstīt (*vārds, uzvārds*) projektu ““Labdien!”- video sarunas Ādažu novadā Latvijai”un piešķirt tam pašvaldības līdzfinansējumu 1000 *euro* (viens tūkstotis *euro*).
2. Centrālās pārvaldes Juridiskajai un iepirkumu nodaļai viena mēneša laikā sagatavot līguma projektu 1. punkta izpildei, nosakot pienākumu (*vārds, uzvārds*) ne vēlāk, kā viena mēneša laikā no projekta pabeigšanas dienas iesniegt pašvaldībai atskaiti par pašvaldības līdzfinansējuma izlietošanu.
3. Pašvaldības izpilddirektoram parakstīt 2. punktā noteikto līgumu.
4. Centrālās pārvaldes Grāmatvedības nodaļai apmaksāt (*vārds, uzvārds*) 1. punktā noteikto summu 50 % apmērā no Ādažu novada kultūras centra 2025. gada budžeta tāmes līdzekļiem 10 darbdienu laikā no 2. punktā noteiktā līguma abpusējas parakstīšanas dienas, un atlikušo summu - pēc finanšu atskaites saņemšanas un atbilstības pārbaudes pašvaldībā.
5. Ādažu novada kultūras centram veikt finanšu atskaites saņemšanas kontroli un atbilstības pārbaudi.
6. Pašvaldības izpilddirektoram organizēt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU